দপ্তর সূত্রে জানা গিয়েছে, এই শিক্ষকরা প্রায়ই সেখানে গিয়ে ভিড় করছেন। আদৌ তাঁদের সুযোগ দেওয়া হবে কি না, তা নিয়ে বিভিন্ন জায়গায় দরবারও করেছেন। কিন্তু কেউই কোনও সদুত্তর দিতে পারেননি। পূর্বতন স্কুল শিক্ষা সচিব দুষ্মন্ত নারিয়ালের কাছে এই সংক্রান্ত ফাইল পাঠানো হয়েছিল। কিন্তু তখনও সিদ্ধান্ত নেওয়া যায়নি। ইদানীংকালেও বেশ কয়েকবার দপ্তরের সংশ্লিষ্ট কর্তাদের কাছে এ বিষয়টি জানানো হয়েছে। কিন্তু এখনও তা নিয়ে কোনও পদক্ষেপ করা হয়নি। এদিকে, ২০১৯ সালের মার্চের মধ্যেই প্রশিক্ষণপর্ব কিংবা যোগ্যতামান বৃদ্ধির মতো প্রক্রিয়া শেষ করে ফেলতে হবে বলে নিদান দিয়েছে এনসিটিই। ফলে দিন যত এগিয়ে আসছে, ততই উৎকণ্ঠা বাড়ছে এই শিক্ষকদের।